b'\n_START_ARTICLE_\nKnez (riba)\n_START_SECTION_\nOpis\n_START_PARAGRAPH_\nKnez je majhna, pisana riba, ki zraste le do 25\xc2\xa0cm v dol\xc5\xbeino. Samci so kri\xc4\x8de\xc4\x8dih rumenih barv z zna\xc4\x8dilnimi modrimi ali zelenimi horizontalnimi progami, ki potekajo po bokih. Trebuh je bele barve. Samice so rjavkaste ali zelenkaste barve po bokih in imajo bel trebuh.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nKnez je tipi\xc4\x8dna riba obalnega pasu, ki je raz\xc5\xa1irjena po Sredozemskem morju, pa tudi v Atlantiku od Rokavskega preliva do obal osrednje Afrike. Tudi v Jadranskem morju je knez pogosta riba, ki je tudi ena najbolj pisanih jadranskih rib. \xc5\xbdivi od globine nekaj centimetrov pa vse do 120 metrov globoko. Odrasle ribe so samotarske._NEWLINE_Kot vse ustna\xc4\x8de, se tudi knez prehranjuje z drugimi morskimi \xc5\xbeivalmi. Njegova glavna hrana so majhni talni nevreten\xc4\x8darji, pa tudi majhni glavono\xc5\xbeci, morski je\xc5\xbeki in rakci, pa tudi ribji zarod drugih ribjih vrst.'